Labdarúgás: augusztus 17-én kezd az átalakított utánpótlás-bajnoksá
Sportlövészet: a 17 éves Bajos Gitta hét érmet nyert egy hónap alatt
Vívás: Büki Lili azt szereti a vívásban, hogy bárki legyőzhet bárkit
Labdarúgás: augusztus 17-én kezd az átalakított utánpótlás-bajnokság
P. K. utanpotlassport.hu
Megváltozik a labdarúgó utánpótlás-bajnokságok sokat kritizált versenyrendszere az U16, U17, U19 korosztályokban. A 2019–2020-as idényben nem lesz kiesés az I. osztályból, jövőre pedig emelkedik az élvonal létszáma.
A rendszer kritikusai szerint az utánpótlás-bajnokságokban a nevelőmunka rovására mehet, ha eredménykényszer nehezedik a csapatokra és az edzőkre, ráadásul azt sem tartották szerencsésnek, hogy egy korosztály nemcsak saját magáról, hanem az U16-os és az U19-es csapat szerepléséről is dönt.
Az új idényben már nem lesz kiesés, de az élvonaltól tavasszal búcsúzó diósgyőriek a 2019–2020-as évadban a II. osztályban szerepelnek majd az U16, U17, U19 korosztályokban • Fotó: dvtk.eu
Az elmúlt idényben a DVTK mindkét korosztályban utolsó lett, így U16-tól U19-ig búcsúzott az I. osztálytól. Tajti József sportigazgató korábbi cikkünkben azért kritizálta a rendszert, mert a Diósgyőr a legjobb fiataljait az NB III-ban szerepeltette a fejlődésük érdekében, ennek viszont az lett a következménye, hogy U16 és U19 között mindegyik korosztályban kiesett a csapatuk a legjobbak közül.
Az U17-ben, az első osztályban a Honvéd lett a bajnok, a legjobb nem kieső pedig a Ferencváros lett, a zöld-fehérek így egy éven belül másodszor kényszerültek osztályozóra, tavaly az NB II-ben 2. helyen végzett UTE-t győzték le, most pedig a Mol Vidit verték meg az osztályozó mindkét meccsén (összesítésben 10–3-ra győztek a fehérváriak ellen). Az U17-es másodosztály bajnokaként pedig a Vasas Kubala Akadémia jutott fel az I. osztályba, és így U16-tól U19-ig mindegyik korosztályban I. osztályú lett.
A Magyar Labdarúgó-szövetség a tavaszi közgyűlése után jelezte, hogy a versenyrendszer az új idényben változni fog, és a változást már az új idény versenykiírásában is rögzítették. Az U16, U17 és U19 korosztályok versenykiírása már megtalálható az MLSZ honlapján. A legfontosabb változás, hogy nincs kiesés, ezáltal pedig mindegyik korosztály a saját eredményéért felel, tehát az U17-es csapatok helyezése nem befolyásolja másik két korosztály első osztályú szereplését. A változások viszont a 2018–2019-es idény végeredményén nem változtatnak, a DVTK-nak az új évadot mind a három korosztályban a II. osztályban kell kezdenie.
„A 2019–2020. évi I. osztályú ifjúsági U19, U17 és U16 korosztályú bajnokságokból kiesés nincs. A 2019-2020. évi I. osztályú férfi ifjúsági U19, U17 és U16 korosztályú bajnokságok csapatai a 2020-2021. évi I. osztályú férfi ifjúsági U19, U17 és U16 korosztályú bajnokságok kiemelt csoportjába kerülnek besorolásra” – fogalmaz a versenykiírás, majd röviden ismerteti a 2020–2021-es idénytől érvényes új bajnoki rendszert is.
„A 2020–2021. évi I. osztályú ifjúsági U19, U17 és U16 korosztályú bajnokságok csapatai a 2019–2020. évi I. osztályú férfi ifjúsági U19, U17 és U16 korosztályú csapatok (8 csapat), a 2019–2020. évi II. osztályú férfi ifjúsági U17 és U16 korosztályú bajnokságok összesített eredménye alapján 1-14. helyezést elért csapatok (14 csapat),valamint a 2019–2020. évi III. osztályú férfi ifjúsági U17 korosztályú bajnokságok feljutó csapatai között lebonyolított rájátszás 2 (kettő) legjobb csapataiból tevődnek össze” – vagyis a versenykiírás értelmében jövőre emelkedik az I. osztály létszáma, de azon belül lesz kiemelt és alapcsoport.
„A 2020–2021. évi I. osztályú férfi ifjúsági U19, U17 és U16 korosztályú bajnokságok őszi szezonjában 12-12 csapat versenyez az egymás alá rendelt kiemelt és alapcsoportokban – folytatódik a versenyrendszer ismertetése. – A csapatok egy teljes kört játszanak (11 mérkőzés), mely után a kialakult sorrend alapján három egymás alá rendelt 8-8 csapatos csoportba (A-csoport: kiemelt csoport 1–8. helyezett csapatai; B-csoport: kiemelt csoport 9–12. és alap csoport 1–4. helyezett csapatai; C-csoport: alap csoport 5–12. helyezett csapatai) kerülnek átsorolásra, ahová az eredményeik, helyezéseik alapján meghatározott kiinduló pontot visznek magukkal.”
A 2019–2020-as idény augusztus 17-én kezdődik az U16, U17,U19 korosztályokban.
Kajak-kenu vb: kizárták 500-on a Kárász, Kozák párost!
Úszás: Tusup új tanítványa csak sírva bírja a munkát – de élvezi
Junior úszó-vb: megsérült a fordulónál, egy kézzel úszta le a második 50-et – videó